เคยมาร้านนี้ตั้งแต่ร้านนี้เปิดไม่นาน ตัวร้านอยู่หลบจากถนนใหญ่ คือถ้าไม่ตั้งใจหา หรือไม่สังเกตป้ายดีๆ น่าจะหาร้านไม่เจอ

รอบแรกที่มาประทับใจว่าร้านมีโรงคั่วกาแฟของตัวเอง วันนั้นที่มา คุณพ่อลองกาแฟ ก็ประทับใจ ก็ตั้งใจว่าจะต้องหาเวลามาลองอาหารคาว จนล่วงเลยไปปีกว่าๆ ถึงได้กลับมาลองอาหารคาว

<<การเดินทาง - ที่ตั้ง>>

ร้านอยู่กลางทุ่งเลยค่ะ หลบออกมาจากถนนใหญ่ ถ้าขับจากราดรีไปวัดหนองหอย ก่อนถึงวัดซักแป๊บจะเจอป้ายเล็กๆ ริมถนน เลี้ยวขวาเข้าซอยเลียบคลองประปา และขับต่อมาตามป้าย

<<บรรยากาศ & บริการ>>

บรรยากาศก็ง่ายๆ ค่ะ มีส่วนร้านติดแอร์ ที่นั่งด้านนอก และที่นั่งริมบ่อน้ำ คือจากที่มาครั้งแรก และมาอีกในวันนี้ ร้านดูโทรมลงค่ะ เหมือนไม่มีการซ่อมบำรุง

การบริการ เนื่องจากเป็นลูกค้าคนแรก ก็ไม่มีปัญหาอะไร แต่ก็ไม่ได้ประทับใจอะไรเป็นพิเศษ

<<อาหาร>>

มีให้เลือกไม่เยอะมากค่ะ น้องพนักงานแนะนำพิซซ่า บอกว่าทางร้านแป้งบาง ตอนแรกก็กังวลว่าขนาด s จะทานหมดมั้ย น้องบอกแค่สี่ชิ้น อะโอเช 

สั่ง

■ พิซซ่าซาลมอน (size s = 220 บ.)

นั่งรอพักนึงพิซซ่าก็มาเสิร์ฟร้อนๆ แว่บแรกที่เห็นก็แบบ .. เหย .. เล็กไปมั้ยอะ พอเทียบกับราคาเลยรู้สึกว่ามันเล็ก ไซส์นี่สำหรับคนเดียวจริงๆ 

สำหรับรสชาติ แป้งกรอบมากค่ะ กรอบกร้วมๆ บางกำลังโอเค ซอสพิซซ่าไม่เข้มข้นมาก แต่ชอบที่มีการใส่มะเขือเทศลูกเล็กผสมมาด้วย ซาลมอน เป็นรมควันทำให้สุก รสชาติซาลมอนรมควันก็ธรรมดาทั่วไป


<<สรุป>>

เฉยๆ ค่ะสำหรับอาหาร ราคาแพงเมื่อเทียบกับปริมาณและรสชาติ ร้านดูไม่มีการปรับรปรุงทัศนียภาพ ก็เลยเฉยๆ กับบรรยากาศ เพราะดูโทรม ประทับใจที่มีน้ำ+น้ำแข็งบริการฟรี

จริงๆ ร้านนี้เด่นกาแฟนะคะ เพราะเค้านำเข้ากาแฟทั้งจากในและนอกประเทศมาคั่วและผสมสูตรของทางร้านเอง คอกาแฟน่าจะถูกใจ ส่วนตัวไม่ดื่มกาแฟ ลองอาหารคาวเลยไม่ค่อยประทับใจเท่าไหร่


